கேள்வி: தமிழ்ப்பேராய விருதுகள் குறித்து விரிவாக சொல்லுங்கள்.
பதில்: தமிழ்ப்பேராய விருதுகள் என்பது தமிழ்நாட்டிலுள்ள சிறீ ராமசாமி நினைவுப் பல்கலைக்கழகம் மூலம் அளிக்கப்படும் விருதுகளாகும். இப்பல்கலைக்கழகத்தின் தமிழ்மொழி வளர்ச்சிக்கென நிறுவிய பணிப்புலமான எஸ். ஆர். எம். தமிழ்ப்பேராயம் என்பதன் வழியாக இவ்விருதுகள் வழங்கப்படுகின்றன. இதன் புரவலராக இப்பல்கலைக்கழக வேந்தரான டாக்டர் தாண்டவராயபுரம் ராமசாமி பச்சமுத்து உள்ளார். இதன் தலைவராக இப்பல்கலைக்கழகத் துணைவேந்தரான முனைவர் மு. பொன்னவைக்கோ ஆகியோர் உள்ளனர். இதன் செயலாளராக முனைவர் பீ.மு. அபிபுல்லா என்பவர் செயல்பட்டு வந்தனர். தற்போது, இதன் தலைவராக முனைவர் கரு. நாகராசன் என்பவரும், செயலாளராக முனைவர் பா.ஜெய்கணேஷ் ஆகியோர் செயல்பட்டு வருகின்றனர்..[https://www.srmist.edu.in/tamil-perayam/ தமிழ்ப்பேராயம்]
கேள்வி: தமிழ்ப்பேராய விருதுகள் - வழங்கப்படும் விருதுகள் பற்றி தகவல் சொல்.
பதில்: ஒவ்வோர் ஆண்டும் கீழ்க்கண்ட வகைகளில் தமிழ்ப்பேராய விருதுகள் வழங்கப்படுகின்றன. # புதுமைப்பித்தன் படைப்பிலக்கிய விருது # பாரதியார் கவிதை விருது # அழ. வள்ளியப்பா குழந்தை இலக்கிய விருது # ஜி. யூ. போப் மொழிபெயர்ப்பு விருது # பெ. நா. அப்புசாமி அறிவியல் தமிழ் விருது # ஆனந்த குமாரசாமி கவின்கலை விருது # முத்துத்தாண்டவர் தமிழிசை விருது # இளம் ஆய்வறிஞருக்கான வளர்தமிழ் விருது # விபுலானந்தர் படைப்பிலக்கிய விருது # பரிதிமாற் கலைஞர் விருது # பச்சமுத்து பைந்தமிழ் விருது # சுதேசமித்திரன் தமிழ் இதழ் விருது - வி. முத்தையா(2018) # தொல்காப்பியர் தமிழ்ச்சங்க விருது - தமிக்கல்விச் சேவை அமைப்பு, சுவட்சர்லாந்து(2018) # அருணாசலக் கவிராயர் விருது - களரி தொல்கலைகள் கலைஞர் மேம்பாட்டு மையம்(2018) # பாரிவேந்தர் பைந்தமிழ் விருது - இ. சுந்தரமூர்த்தி (2018) மேற்காணும் விருதுகளில் தற்போது, பெ. நா. அப்புசாமி அறிவியல் தமிழ் விருது, ஆனந்த குமாரசாமி கவின்கலை விருது, இளம் ஆய்வறிஞருக்கான வளர்தமிழ் விருது, விபுலானந்தர் படைப்பிலக்கிய விருது, பச்சமுத்து பைந்தமிழ் விருது போன்றவை வழங்கப்படுவதில்லை. தற்போது, புதிதாக தமிழில் அறிவியல் / தொழில்நுட்ப நூல்கள் எழுதியவருக்கு ஆ.ப.ஜே அப்துல்கலாம் அறிவியல் தமிழ் / தொழில்நுட்ப விருது வழங்கப்படுகிறது. தமிழ்ச் சமுதாய மேம்பாடு / சமூக நீதி தொடர்பான நூல்கள் எழுதியவருக்கு முத்தமிழறிஞர் கலைஞர் சமூக நீதி விருது வழங்கப்படுகிறது. [https://webstor.srmist.edu.in/web_assets/downloads/2026/tamil-peryayam-awards-srmist-2026.pdf தமிழ்ப்பேராய விருதுகளுக்கான விண்ணப்ப அறிவிப்பு 2026]